Carole Quinton

Carole Quinton (s. 11. heinäkuuta 1936) on entinen brittiläinen yleisurheilija ja olympiamitalisti. Hänen päälajinsa oli 80 metrin aitajuoksu.

Quinton saavutti Kansainyhteisön kisoissa Cardiffissa 1958 hopeaa 80 metrin aitajuoksussa myötätuulituloksella 10,77 s. Myöhemmin samana vuonna Tukholman EM-kilpailuissa hän saavutti 4 × 100 metrin viestijuoksussa hopeaa ajalla 46,0 s sekä sijoittui 80 metrin aitajuoksussa neljänneksi ajalla 11,0 s. Rooman 1960 olympialaisissa hän saavutti aitajuoksussa hopeaa ajalla 10,9 s ja juoksi ensimmäisen osuuden viestissä, jossa Britannian joukkue hylättiin.

Lähteet

 
 
 
 

Brittiläiset pika-aitajuoksijat
Brittiläiset pikajuoksijat
Brittiläiset olympiamitalistit
Vuonna 1936 syntyneet
Elävät henkilöt